Мао Цзедун (традична китайчина: 毛澤東, опрощена китайчина: 毛泽东) (*26. децембер 1893, Шаошан, Хунан, Китай – †9. септембер 1976, Пекин, Китай) быв од януара 1935 секретарьом, а од року 1943 Первым Предсѣдником Коммунистичной партии Китая. Выграв в домовой войнѣ з националистами и од року 1949 быв найвызначнѣйшым дѣятельом в нововзникнутой Китайской людовой републицѣ а то аж до своей смерти в року 1976. Мав официалный титул Великый кормиделник (伟大舵手).